એક રીતે જુઓ તો હા. ‘એક વિલન’ આમ તો બીજી ફિલ્મો જેવી જ ગણાય, પણ ‘આશિકી ૨’ પહેલાં મેં ત્રણ ફિલ્મો કરી હતી. જો મેં લીના યાદવની ‘તીન પત્તી’ ન કરી હોત તો ‘આશિકી ૨’ ક્યારેય મારી ફિલ્મ ન બની હોત. ‘તીન પત્તી’એ મને નિષ્ફળતાનો સ્વાદ ચખાડ્યો હતો. પછી ઘણી ફિલ્મોમાં હું રિજેક્ટ થઈ કે મારે બદલે બીજી હિરોઇનને લેવામાં આવી. લોકોએ મને ‘તીન પત્તી’ કરતાં ‘આશિકી ૨’માં વધુ જોઈ. એ ફિલ્મનો રોલ હતો જ એવો. આરોહીએ મને ઘણી સફળતા અપાવી.